
PARLAMENTUL ROMÂNIEI
CAMERA DEPUTAȚILOR

COMISIA PENTRU INDUSTRII ȘI SERVICII

Tel: 021.316.03.43.      Fax: 021.315.34.01.      E-mail: cp03@cdep.ro

                 Bucureşti, 23.02.2021




                                         
               Nr.4c-3/50/2021
BIROUL PERMANENT

AL

CAMEREI DEPUTAȚILOR



Vă înaintăm, alăturat, raportul asupra Proiectului de lege pentru modificarea şi completarea Ordonanței Guvernului nr.11/2003 privind gospodărirea în siguranță a deșeurilor radioactive și a combustibilului nuclear uzat, transmis cu adresa nr. P.L.x. 7 din  1 februarie 2021.


În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
PREȘEDINTE,
SÁNDOR BENDE 
PARLAMENTUL ROMÂNIEI
CAMERA DEPUTAȚILOR

COMISIA PENTRU INDUSTRII ȘI SERVICII

Tel: 021.316.03.43.      Fax: 021.315.34.01.      E-mail: cp03@cdep.ro
Bucureşti, 23.02.2021




                                         
                  Nr.4c-3/50/2021
RAPORT 
asupra Proiectului de lege pentru modificarea şi completarea Ordonanței Guvernului nr.11/2003 privind gospodărirea în siguranță a deșeurilor radioactive și a combustibilului nuclear uzat  

În conformitate cu prevederile art.94 și 115 alin.(3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, cu Proiectul de lege pentru modificarea şi completarea Ordonanței Guvernului nr.11/2003 privind gospodărirea în siguranță a deșeurilor radioactive și a combustibilului nuclear uzat, transmis cu adresa nr.P.L.x.7 din 1 februarie 2021, înregistrat la Comisia pentru industrii şi servicii sub nr.4c-3/50 din 1 februarie 2021.

Consiliul Legislativ, cu avizul nr.916/03.09.2020, avizează favorabil proiectul de Lege cu observaţii şi propuneri.


Senatul, în calitate de primă Cameră sesizată, adoptă proiectul de Lege în şedinţa din 28 decembrie 2020, în condițiile articolului 75 alineatul (2) teza a III-a din Constituția României, republicată.

La dezbaterea proiectului de Lege au participat, în conformitate cu prevederile art. 55 din Regulamentul Camerei Deputaţilor republicat, cu modificările și completările ulterioare,  din partea Guvernului României doamna Cornelia Paraschiv – Președintele Agenției Nucleare și pentru Deșeuri Radioactive.

 Proiectul de lege are ca obiect de reglementare modificarea şi completarea Ordonanţei Guvernului nr.11/2003, în sensul transpunerii prevederilor art.9 coroborat cu art.5 alin.(1) lit.h) şi cu art.12 alin.(1) lit.i) din Directiva 2011/70/Euratom a Consiliului din 19 iulie 2011 de instituire a unui cadru comunitar pentru gestionarea responsabilă şi în condiţii de siguranţă a combustibilului uzat şi a deşeurilor radioactive. Se introduc, astfel, dispoziţii punctuale referitoare la responsabilitatea titularilor de autorizaţie nucleară de a asigura, la momentul oportun, resursele financiare necesare pentru desfăşurarea în siguranţă a activităţilor de depozitare definitivă a deşeurilor radioactive.

 Membrii Comisiei pentru industrii și servicii au examinat proiectul de lege în ședința din 23 februarie 2021 și au hotărât, cu unanimitate de voturi, să propună plenului Camerei Deputaților adoptarea proiectului de lege cu amendamentele admise prevăzute în anexa care fac parte integrantă din prezentul raport.

La lucrările comisiei au fost prezenți 24 deputați din totalul de 24 deputați membri ai comisiei.

În raport de obiectul și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare Camera Deputaților este Cameră decizională.

                PREŞEDINTE                                                        SECRETAR

           SÁNDOR BENDE                                       ӦZMEN OANA-MARCIANA
Consilier parlamentar, Ovidiu Fulga

Anexa

PLx.7/2021

Amendamente propuse 

la propunerea legislativă pentru modificarea şi completarea Ordonanței Guvernului nr.11/2003 privind gospodărirea în siguranță a deșeurilor radioactive și a combustibilului nuclear uzat  
	Nr. Crt.
	Text  OG nr.11/2003  
	Text adoptat de Senat
	Amendamente propuse/autor
	Motivaţie

	1. 
	
	TITLUL LEGII

LEGE

pentru modificarea şi completarea Ordonanței Guvernului nr.11/2003 privind gospodărirea în siguranță a deșeurilor radioactive și a combustibilului nuclear uzat
	Nemodificat
	

	2
	
	Articol unic - Ordonanța Guvernului nr.11/2003 privind gospodărirea în siguranță a deșeurilor radioactive și a combustibilului nuclear uzat, republicată în Monitorul Oficial al României, Partea I, cu nr.289 din 2 mai 2007, cu modificările și completările ulterioare se modifică şi se completează după cum urmează:
	Nemodificat
	

	3
	Art.7

Titularii de autorizaţie au obligaţia de a gospodări în siguranţă combustibilul nuclear uzat şi deşeurile radioactive rezultate prin funcţionarea instalaţiilor nucleare şi radiologice pe toată durata de exploatare utilă, precum şi din dezafectarea acestora, în vederea depozitării lor definitive, în conformitate cu prevederile Legii nr. 111/1996, republicată, cu modificările şi completările ulterioare.


	1. Articolul 7 se modifică și va avea următorul cuprins:

 „Art.7.- (1) Instituţiile şi autorităţile administraţiei publice centrale cu atribuţii şi responsabilităţi în reglementarea şi elaborarea politicilor şi strategiilor în domeniul gestionării deşeurilor radioactive şi a combustibilului nuclear uzat, precum şi organizaţiile naţionale, operatorii economici şi titularii de autorizaţie implicaţi în procesele de gospodărire a deşeurilor radioactive şi a combustibilului nuclear uzat, au obligaţia să asigure disponibilitatea resurselor financiare adecvate, atunci când acestea sunt necesare, pentru implementarea Strategiei naţionale pe termen mediu şi lung privind gospodărirea în siguranţă a combustibilului nuclear uzat şi a deşeurilor radioactive.

(2) Titularii de autorizaţie au obligaţia de a gospodări în siguranţă combustibilul nuclear uzat şi deşeurile radioactive rezultate prin funcţionarea instalaţiilor nucleare şi radiologice pe toată durata de exploatare utilă, precum şi din dezafectarea acestora, în vederea depozitării lor definitive, în conformitate cu prevederile Legii nr.l 11/1996, republicată, cu modificările şi completările ulterioare.”
	„Art.7.- (1) Instituţiile şi autorităţile administraţiei publice centrale cu atribuţii şi responsabilităţi în reglementarea şi elaborarea politicilor şi strategiilor în domeniul gestionării deşeurilor radioactive şi a combustibilului nuclear uzat, precum şi organizaţiile naţionale, operatorii economici şi titularii de autorizaţie cu atribuții și responsabilități în realizarea și finanțarea activităților de gospodărire a deşeurilor radioactive şi a combustibilului nuclear uzat, au obligaţia să asigure disponibilitatea resurselor financiare adecvate, atunci când acestea sunt necesare, pentru implementarea Strategiei naţionale pe termen mediu şi lung privind gospodărirea în siguranţă a combustibilului nuclear uzat şi a deşeurilor radioactive.

Autor – Comisia pentru industrii și servicii

(2) Nemodificat
	

	4
	
	2. După articolul 16 se introduce un nou articol, art.161, cu următorul cuprins:

„Art.161.- Veniturile constituite în conformitate cu prevederile art.16 şi gestionate în mod transparent în condiţiile art. 14 lit.u), trebuie să fie disponibile şi suficiente pentru a acoperi costurile aferente punerii în aplicare a activităţilor cuprinse în programul naţional prevăzut la art.8 alin.(4) şi în Planul anual de activităţi prevăzut la art. 14 lit.b), în ceea ce priveşte depozitarea definitivă a deşeurilor radioactive şi a combustibilului nuclear uzat.”
	„Art.161.- Veniturile constituite în conformitate cu prevederile art.16 şi gestionate în mod transparent în condiţiile art. 14 lit.u), trebuie să fie disponibile şi suficiente pentru a acoperi, atunci când acestea sunt necesare, costurile aferente punerii în aplicare a activităţilor cuprinse în programul naţional prevăzut la art.8 alin.(4) şi în planul anual de activităţi prevăzut la art. 14 lit.b), în ceea ce priveşte depozitarea definitivă a deşeurilor radioactive şi a combustibilului nuclear uzat.”

Autor – Comisia pentru industrii și servicii
	

	5
	Art. 25
Titularii autorizaţiei nucleare au obligaţia de a finanţa activităţile de colectare, sortare, tratare, condiţionare, depozitare intermediară şi transport în vederea depozitării definitive a deşeurilor radioactive generate din activităţile de exploatare, întreţinere şi reparaţii a instalaţiilor nucleare şi/sau radiologice.


	2. Articolul 25 se modifică şi va avea următorul cuprins:

„Art.25.- (1) Titularii de autorizaţie nucleară au obligaţia de a finanţa activităţile de colectare, sortare, tratare, condiţionare, depozitare intermediară şi transport în vederea depozitării definitive a deşeurilor radioactive generate din activităţile de exploatare, întreţinere şi reparaţii a instalaţiilor nucleare şi/sau radiologice.

(2) Titularii de autorizaţie nucleară au obligaţia de a asigura disponibilitatea resurselor financiare adecvate atunci când sunt necesare pentru punerea în aplicare a responsabilităţilor ce le revin prin programul naţional, în special pentru, gospodărirea combustibilului uzat şi a deşeurilor radioactive, până la depozitarea definitivă a acestora.

(3) Titularii de autorizaţie nucleară pentru unităţi nuclearoelectrice vor plăti anual o contribuţie financiară calculată prin multiplicarea cantităţii nete de energie electrică produse anual cu un tarif în Euro/MWh, în vederea acumulării de fonduri necesare depozitării finale a deşeurilor radioactive generate.

(4) Titularii de autorizaţie nucleară care generează deşeuri radioactive şi combustibil nuclear uzat rezultate din activităţile de cercetare ştiinţifică, din procese industriale sau din aplicaţii ale energiei nucleare în medicină plătesc o contribuţie financiară proporţională cu volumul de deşeuri radioactive, exprimat în metri cubi, care se depozitează definitiv.

(5) Pentru deşeurile radioactive al căror generator nu poate fi identificat sau nu mai există, responsabilitatea asigurării fondurilor financiare necesare depozitării finale a acestora revine statului român, prin Guvernul României.”
	 (1) Nemodificat

(2) Titularii de autorizaţie nucleară au obligaţia de a asigura disponibilitatea resurselor financiare adecvate atunci când sunt necesare pentru punerea în aplicare a responsabilităţilor ce le revin prin programul naţional, în special pentru gospodărirea combustibilului uzat şi a deşeurilor radioactive până la depozitarea definitivă a acestora.

Autor – Comisia pentru industrii și servicii

(3) Nemodificat

(4) Titularii de autorizaţie nucleară care generează deşeuri radioactive şi combustibil nuclear uzat rezultate din activităţile de cercetare ştiinţifică, din procese industriale sau din aplicaţii ale energiei nucleare în medicină plătesc o contribuţie financiară proporţională cu volumul de deşeuri radioactive, exprimat în metri cubi, care se depozitează definitiv, corespunzător criteriilor de acceptare a deșeurilor la depozitul definitiv.

Autor – Comisia pentru industrii și servicii

(5) Nemodificat


	



Prezenta Lege transpune prevederile articolului 9, coroborat cu articolul 5 alineatul (1) litera h) și cu articolul 12 alineatul (1) litera i) din Directiva 2011/70/Euratom a Consiliului din 19 iulie 2011 de instituire a unui cadru comunitar pentru gestionarea responsabilă și în condiții de siguranță a combustibilului uzat și a deșeurilor radioactive, publicată în jurnalul Oficial al Uniunii Europene nr. L, nr. 199/48 din 02 august 2011.

